VLÁDA SLOVENSKEJ REPUBLIKY

Návrh

KOMINUKÉ

Vláda SR prerokovala a vzala na vedomie Správu o aktuálnom stave realizácie projektu Infovek v roku 2001, ktorý úspešne pokračuje. 

V roku 2001 bude v projekte podporených ďalších minimálne plánovaných 220 stredných a základných škôl. Na základe už uskutočnených úspešných verejných obstarávaní na výber dodávateľa pripojenia do Internetu  sa podarilo dosiahnuť nižšie ako pôvodne plánované náklady o cca. 20 mil. Sk na túto položku. 
Realizácia navrhnutých opatrení umožní podporiť v projekte ešte viac škôl ako bolo pôvodne plánované.  

Vláda SR uložila ministrovi školstva pokračovať v realizácii tretej fázy projektu Infovek a ministerke financií SR vykonať rozpočtové opatrenia na finančné zabezpečenie citovanej fázy projektu. 

Materiál predložil minister školstva SR Milan Ftáčnik.